
Minister di Hustida 
mr. Bikker a recorda 
fayecimento Tino Ruiz 

DIARANSON dia 3 di juli ultimo, 
Cuerpo Policial Aruba a recorda nan co- 
lega defunto Tino Ruiz cu su di dos aña 
di fayecimento. Pa mantene pais Aruba 
sigur, Polis Tino Ruiz ta perde su bida 
momento cu el a bay duna asistencia. 
Diarazon anochi na Misa Santa Ana na 
Noord, Minister di Husticia mr. Andin 
Bikker a compaña famia, amigo, colega 
y amistadnan na un Santo Sacrificio di 
Misa y despues na un caminata cu a sali 
for di misa y caba na Warda di Polis na 
Shaba unda Tino tabata traha. 

Hopi a presenta na blau y cu un flashlight 
p’asina recorda Tino Ruiz cu tur honor. 
Tino Ruiz tabata un colega hopi stima y 
aprecia. “Gone but not forgotten”. 

Viuda na Aruba a sconde herensia pa yiunan.... 

Herensia di 100 miyen dolar (!!!) a disparcé! 


ALGUN dia pasá a dicta un ver- 
edicto historico caminda nan a inter- 
preta e regla di ley civil cu si un of mas 
miembro di un famia sconde parti di 
un herencia, esaki no ta un crimen, 
pero wél ta condenabel y repudiabel, 
pero cu si e capital aparecé, esun cu 
a sconde e placa ta pérde tur derecho 
riba su parti. 

Ta trata di un caso cu a tuma lugar 
na Aruba caminda un empresario di 
apeyido Hofmann a nombra su casá 
como solo heredero di su fortuna cu 
asina leu cu e señora ta córda, dado 
momento a monta ne suma monumen- 
tal di 100 miyon dólar. 

En resumen e caso ta cu papa Hof- 
mann a dicidi cu e ta laga tur su he- 
rencia pa su casá. 

Dos di e yiunan a respetá e decision 
aki, pero dos otro yiu a reclamá nan 
parti legal, pero na caminda un di nan 
a bay di acuerdo pa tuma un parti di- 
rect y un pago tur luna. 

Pero ora el a tende ta cuanto placa e 
herencia tabata, el a reanuda su re- 
clamo riba su parti cu ta 3/40 parti di 
e fortuna. 

Segun e testament tur e 4 yiunan di 
e pareha ta heredero por parte igual 
cu posibilidad cu otro hende por tuma 
nan herencia. 

Loke ta pasa ta cu e viuda ora el a sinti 
cu bida ta bay lag’é, a laga un notario 
anotá cu el a sconde e herencia, ya cu 
e relacion entre e cu mayoria di e yi- 
unan tabata asina malo cu e no tabata 
kier pa nan haña un parti salvo esun 
cu el a duna trato preferencial. 

E tabata loke nan ta yama ehecutor di 
e testament, pero su relacion cu e otro 
rumannan y nan yiunan tabata asina 
malo cu Corte a duné retiro como tal. 

De paso Corte a ordena e ehecutor di 
e testament mr. J.M. de Cuba pa bin 
duna cuenta y razon sino e tin cu paga 
un dwangsom. 


E caso a bay entre herederonan bibá 
na Hulanda, Merca y Aruba y nan 
abogado tabata mr. R. J.J. Coutinho, 
kende a procede contra tres otro par- 
tido di e famia cu ta biba na Hulanda, 
Merca y Aruba. Nan abogadonan ta 
mr. E.H.J. Martis y M.D. Tromp y mr. 
L.D. Gomez. 

Tabatin varios veredicto caba den e 
caso aki for di 2015, pero siman pasá 
veredicto a cay den ultimo instancia na 
Aruba y ta Corte Supremo so a keda 
awor a apelá. 

Esencia di e caso ta cu henter e señora 
di Hofmann a sconde parti di heren- 
cia na momento di reparticion di e for- 
tuna y propiedadnan cu tabata forma 
parti di e union matrimonial. 

No solamente e señora, pero tabatin 
mas hende di famia cu tabata sa cu 
a sconde parti di e fortuna cu tabata 
consisti di papelnan di balor cu taba- 
tin na dierente bank rónd mundo. 
Hofmann mes a muri dia 28 di april 
1979 y estando na bida el a traha un 
testament nombrando su casá como 
unico heredero y alabes a skrap su tres 
di su yiunan como heredero. 

Dos di e yiunan a respetá deseo di nan 
tata pero uno no a resigná y a purba 
anulá e areglo di cobra un parti den un 
tiro, pero a pérdé e caso. 

E otro yiu cu tambe e tata a deshe- 
redá a exigi su parti y a demanda su 
mama, pero promé cu e caso a bay Cor- 
te nan a yega na un acuerdo caminda 
e yiu ta haña 3/20 parti di e herencia y 
3/40 parti di loke tabatin den e union 
matrimonial di su mayornan. 

Tempo cu a balotá cuanto placa tin y 
kico material bal, nan a yega ne suma 
di Afl. 9.333.334,- cu ta nét 1/10 parti 
di e suma cu e mama a sconde. 

CONFESION DI E MAMA 

Despues herederonan a bin ta muri 
gradualmente lagando yiu atras cu tin 
derecho riba su parti di e herencia. 


Despues cu e viuda di Hofmann a sufri 
un atake cerebral, el a haci un declara- 
cion notarial caminda el a splica cu dia 
su casá a muri el a laga varios propie- 
dad inmobilario tanto na Aruba como 
den estranheria. 

Ademas e tabatin papel di banco na 
Panama, Panama, Zwitserland, Isra- 
el, Luxemburg y Merca. 

Algun di e documentonan aki no taba- 
ta riba nomber di e difunto, pero riba 
nomber di companianan Panameño. 

E viuda a splica notario cu e fortuna 
aki tabatin un balor di mas cu 100 
miyon dólar. 

Semper te casá a atendé cu admini- 
stracion di e placa, pasobra e mes no 
tabata sa administrá, pasobra e no a 
siña p’esei. 

Despues cu Hofmann a muri, el a en- 
cargá e maneho financiero na un di su 
yiu hombernan y dia e yiu a muri, el 
a encargá e maneho na su yiu muher 
hunto cu un experto financiero di 
Amex na Miami. 

E señora a conta cu ora e cu su casá a 
divorsiá y a reparti propiedad den aña- 
nan 80, e no a hunta tur documento di 
balor den un solo mapa di manera cu e 
herencia a bira mucho menos y su yi- 
unan a haña mucho menos di loke nan 
tabatin derecho riba dje. 

Despues cu e señora a bira malo, el a 
pidi e yiu cu a keda cu e maneho fi- 
nanscero pa cumpli cu deseo di su tata 
corectamente manera ta pará den tes- 
tament y cu mester bin un reparticion 
nobo. 

Na aña 2005 el a confirmá esaki por 
escrito. 

Anto eynan e gran pleito mes a cumin- 
sa, pasobra e otro rumannan y nan 
yiunan no kier cooperá cu esun cu tin 
cu ehecutá e testament di 100 miyon 
dólar. 

Gabinete Wever Croes 
birande un 'tilcbom' 
fabrica den propio seno 



Pa: Toko Winklaar 


UN siman colma di tension politido pa gabinete di 
Prome Minister Evelyn Wever Croes ta indicacion se- 
gun hendenan yega na e propio gobierno, cu practica- 
mente e gobierno di coalicion ta confrontando su pio 
crisis te cu awor. 

C’un decision awe diabierna di Conseho di Minister di 
Reino colgando den laira, e siman aki por bisa esun di 
mas pisa cu e actual gobierno a haya su mes confronta 
cune. 

Un siman pasa Conseho di Minister a dicidi di kita 
Traimerdia for di Minister Rudy Lampe, cual decision 
tambe ta sumamente controversial ya cu tanto Minister 
Lampe como lider di partidi RED, Ricardo Croes a 
desmenti esaki formalmente. 

Sr Ricardo Croes hasta a publica riba red social cu ta 
“increibel con Minister Glenbert Croes, Prome Minis- 
ter Evelyn Wever-Croes, Alan Howell, Edgard Vrolijk, 
Endy Croes, Henry Tevreden y Sue-ann Ras, ta bin di- 
lanti anto haci como sifuera cu nan tin enseñansa na 
pecho y cu ta danki na nan e situacion den enseñansa 
ta ‘on hold’ of cu Minister a cambia su decision of cu 
ta MEP a KITA Traimerdia for di Minister dr. Rudy 
Lampe.” 

E lider di RED tabata bon cla cu su coleganan di gobi- 
erno bisando bon cla: “Bai gaña baca” y cu nada pero 
absolutamente nada ta on hold y ta insisti cu ta e min- 
ister di su partido a dicidi di duna Minister Glenbert 
Croes e proyecto di Traimerdia ya cu na su opinion ta 
un asunto social. 

Sinembargo diaranson atardi un grupo di maestronan 
a tene un marcha cortico y a bay hiba otro mensahe 
pa Gabinete Wever Croes, esta cu nan no ta reconoce 
Minister Lampe mas como esun encarga cu enseñansa 
y esey ta enseñansa den su totalidad pa motibo di su 
intransigencia y falta di vision pa atende cu loke ta na 
interes di studiante- y maestronan. 

Aperar di tur e desaroyonan aki, ainda no tin un reac- 
cion oficial sea di Minister Rudy Lampe of di su partido 
RED mes riba e posicion cu nan lo fiha sigur despu- 
es cu Vice Prome Minister Otmar Oduber, a sigura e 
maestronan diaranson atardi, cu pa otro siman lo tin 
trankilidad bek den sector di enseñabsam confirmando 
un biaha mas cu Minister Lampe ta ‘out’ di enseñansa. 
Mester agrega tambe cu durante e conferencia di Min- 
ister Lampe dialuna prome di juli, su pesona a bisa cu 
e iniciativa di entrega Traimerdia na Minister Glenbert 
Croes, ta su iniciativa pero ora cu tuma nota di fecha 
di e carta aki cu e tabatin su dilanti fecha 28 di juni, ya 
caba a informa e sindicatonan cu tin un solucion pa e 
problemanan y e problemanan ta traduci den su mane- 
ho y nada mas. 


Pues practicamente tin cu conclui cu Minister Lampe 
a firma e carta aki cu a wordo formula cu aprobacion 
di Conseho di Miniser, pa e pasa Traimerdia over of si 
esaki no tuma luga, Conseho di Minister lo tuma otro 
pasonan mas determinante pa esaki tuma luga, cu lo ta 
su retiro como minister. 

Un otro asunto simamente delicado ta e hecho cu sindi- 
catonan di trahadonan di gobierno, a cumisna prepara 
nan miembronan pa e proceso di pago di indexering 
informando cu tin acuerdo cu gobierno di Aruba, cu na 
momento cu no tin aumento di inflacion, lo no tin pago 
di indexering adicional. 

Esaki no ta e caso mas mirando e maneho di medida cu 
Gabineter Wever Croes a bin ta ehecutando for di inicio 
di asumi e poder gubernamental, a percura pa un infla- 
cion formal cu sindicatonan mes ta calcula al rededo di 
3.4% y cu lo sigui aumenta manera e desaroyo ta na e 
momentonan aki. 

Ta ser anticipa cu e exigencia di sindicatonan di traha- 
donan di gobierno lo bay crea un problema financiero 
mas grandi ainda pa gobierno ya cu e placa aki no ta 
den presupuesto 2019 caminda ya caba tin un buraco 
grandi pa yega pa placa cu gobierno a anticipa di ricibi, 
pero cual ta mustra di lo no ta e caso mas. 

Ya tin gruponan di interes yega na e partidonan di go- 
bierno, cu lo mira e situacion aki como uno dificil pa 
cumpli cune y caminda ningun di e fraccionnan di MEP 
y POR lo kier carga cu e peso grandi aki y cu lo por bin 
conduci na un confrontacion serio. 

Ya caba por a mira publicacionnan den medionan di 
comunicacion di ayera, caminda a cuminsa anticipa e 
confrontacion aki mustrando cu e situacion entre e par- 
tidonan di gobierno, ta sigui bira hopi tenso dia pa dia. 
Un di e partidonan no kier mira mas medida contra 
pueblo, medidanan cu lo afecta no solamene pueblo 
pero tambe amigo y sostenedonan di partido, cu ta haci 
dificil pa coopera cu e proceso aki si yega asina ley. 
Fuera di e problemanan serio aki tin e situacion die 
miembro di fraccion di MEP cu a wordo gara ‘op heter- 
daad’ ta wak Netflix den parlamento Hulandes ora cu e 
geschillenregeling tabata wordo atendi. 

Aki tambe e parlamentario di fraccion di MEP a trata di 
schuif e asunto aki riba lider di RED, sr Ricardo Croes y 
e reaccion di e lider aki tabata tambe: “Bay gaña baca.” 
Pues desaroyonan cu no ta mucho alentado pa Gabi- 
nete Wever Croes y caminda hopi yega na e partidonan 
aki mes, ta mira cu tin problemanan serio na caminda y 
cu e gobierno di coalicion ta birando un tikbom cu por 
rementa na caminda. 

Minister di Husticia mr. Andin Bikker 


E decreto p'e maneho estricto 
nobo den caso di asilo a drenta 
na vigor ayera 4 di juli 2019 



DEN conferencia di prensa diahuebs mainta Minister 
di Husticia mr. Andin Bikker a anuncia cu e decreto 
p’e maneho estricto nobo den caso di asilo a drenta na 
vigor. 

Segun e mandatario momento cu a drenta Gobierno a 
bin haya un articulo 19 di ‘Toelatingsbesluit’ cu tabata 
scirbi na aña 2008 bin ariba. 

E tempo ey tabata haya 1 pa 2 peticion di asilo pa aña. 
Pero na mei 2018 a constata cu tin centenares di peti- 
cion a cuminsa drenta pa asilo y a constata cu 97% a 
haci uzo no corecto di peticion di asilo, pasobra nan no 
ta cay bou di e tratado. 

No obstante esey, e personanan tabata haci uzo di ar- 
ticulo 19 cu ta bisa, asina cu yega frontera di Aruba y 
pidi asilo e por bin na remarca y keda Aruba pa dura- 
cion di e periodo di tratamento di e peticion. 

Segun Minister Bikker, 97% ta haci uzo di esaki pa 
alarga nan dia pa keda aki na Aruba. Tambe a bay 
mas leu cu ora un persona yega como turista, nan ta 
prolonga nan estadia como turista y despues di esey ta 
disparce den ilegalidad. 

Momento cu Polis of Warda nos Costa haya nan, me- 
sora nan ta aplica pa asilo pa purba alarga nan estadia. 


E bon noticia ta, cu for di dia 4 di juli 2019 (ayera) a 
cambia e decreto na un manera estricto manera e ta 
aplica na Hulanda. 

E1 a bira articulol9 pero 19 A en volgende, comparabel 
cu articulo 30, 30 A en volgende di e Vreemdelingenwet 
di Hulanda. 

E decreto basicamente tin diferente salvaguardia pa 
proteha Aruba y mercado laboral di personanan cu ta 
bin haci uzo no debido di peticion di asilo. 

Minister Bikker a trece algun ehempel dilanti unda a 
constata cu personanan cu a keda deporta, despues di 
ripiente ta presenta na frontera y bin bisa cu nan mes- 
ter di asilo y mayoria di e casonan aki a haci uzo no 
debido di asilo. 

Personanan cu ta yega for di Colombia of Panama ta 
keda un par di dia eynan y despues ta bin Aruba. 
Segun Minister Andin Bikker, den e procedura nobo ta 
mustra cu si un persona yega un lugar caba e por a pidi 
asilo. 

No ta make sense cu ta pasa di transito y despues core 
bin Aruba pidi asilo. E persona aki por a pidi su asilo 
na Colombia of na Panama. 

Tambe lo bay introduci e Schiphol Model basa riba e 
ley cu a keda decreta. E Schiphol Model ta yuda ora 
un persona yega Aruba y bay over na pidi asilo, e ora 
Aruba tin e derecho di wanta nan pa 28 dia den cual e 
prome siman por evalua si nan peticion tin merito. 

Si e no tin merito e lo ser nenga y si tin merito ta bay 
den un otro fase di su peticion. 

E 97% cu ta haci uzo no debido di e aplicacionnan aki, 
lo mester regresa nan pais y e 3% lo bin na remarca. 
Segun Minister Bikker, Aruba a haya su mes cu e reto 
di Venezuela unda mester a modernisa e leynan. 

Via di nan voceru 

Docentencm ta splica pakico nan no tin 
confianza mas den Armando Rudy Lampe 


DI acuerdo cu Magaly Brito, Secretario General di SEPPA, 
si mira bon, a bin den curso di ultimo simannan ta vocifera 
diferente preocupacion, di problemanan cu ta sufri na pia 
di trabao. Cronologicamente a entrega un documento di e 
cantidad di trabao y intentonan cu a haci pa Minister Ar- 
mando Rudy Lampe duna atencion of cambia su postura. 
Riba ningun di esakinan el a duna oido. Si mira tambe, con 
el a trata e temanan aki den Parlamento, e ta bagatelisa e 
posicion cu Parlamentarionan a tuma. 

E ora ey ta mira cu no tin respet, ni p’e instancia mas halto 
di pais Aruba, corda p’e profesionalnan. Esaki ta loke a il- 
ustra tambe na Prome Minister. Diamars un biaha mas n’e 
Vice Prome Minister, Otmar Oduber. Awor nan tin un bista 
hopi mas cla di kico ta pasando y a mustra tambe cu cada 
biaha palabracionnan ta cambia. 

P.e. na SPO, e tabatin un gentleman’s agreement na janu- 
ari, y aworaki el a sigui cu e direccion cu e tabata kier, 
cambiando su palabra. 

Aña pasa tambe, a bisa despues di diferente accion di es- 
nan cu ta atende scolnan publico, mirando cu kier a pone e 


scolnan aki bao di un stichting, tabata a base di e diferente 
posicionnan cu a mustra na Parlamento cu por bisa cu el a 
pone on hold. 

E palabra “on hold” nos tur por compronde, pasobra ta algo 
di tur dia. Pero su practica ta totalmente diferente di loke 
e ta papia. Ta par di biaha ta mustra e gobernante cu den 
e forma aki no por traha, pasobra no tin confiansa y no ta 
kere den su palabra mas tampoco. 

Pesey a dicidi di entrega un mocion di desconfiansa na Par- 
lamento. Ta compronde e tactica cu den dianan di vakantie 
di docentenan, lo kier of lo purba pa trece cambionan cu por 
perhudica nos enseñansa. 

Pesey mes ta pidi na Conseho di Minister pa no permiti 
ningun cambio drastico. Dado caso cu e lo sosode, nan lo bin 
bek. N’e mesun momento ta adverti cu si sigui den e direc- 
cion aki, lo haya e aña escolar cu problema y riba e prome 
dia di scol lo para dilanti bek dilanti di Bestuurskantoor cu 
e mesun exigencianan y nan mesun voz di protesta cu nan 
no tin confiansa den Minister Armando Rudy Lampe. 

Premier Evelyn Wever-Croes: 

Enseñansa Special Avansa pa nos muchanan special 



PA Gabinete Wever-Croes nos muchanan 
na Aruba tin prioridad, sin laga niun mucha 
atras. Siman pasa, esaki a wordo demostra 
tambe momento cu Premier Evelyn Wever- 
Croes hunto cu Minister di Asunto Social, 
Glenbert Croes a yega na un solucion pa loke 
ta trata educacion pa nos muchanan special. 
N’e momentonan aki no tin enseñansa avan- 
sa pa nos muchanan special. Despues cu nan 
haci 16 aña y nan caba Scol Dununman, no 
tin nada pa nan por sigui despues. 

Esaki, p’e muchanan cu ya a haya educacion 
caba, por ta devastador y nan lo bay atras. Y 
pa Gobierno di Aruba esaki no por. 

Gabinete Wever-Croes mirando e importan- 
cia pa nos muchanan special sigui haya edu- 
cacion despues cu nan haci 16 aña, a dicidi 
di bin cu Enseñansa Special Avansa pa nos 
muchanan despues cu nan sali for di Scol 
Dununman. 

E Enseñansa Special Avansa aki yama VSO; Voortgezet Speciaal 
Onderwijs pa aña escolar 2020/2021. 

Pa aña escolar 2019/2020 lo tin un areglo transitorio. Bou di e Cri- 
sis Plan Social cu ta cay bou di Minister Glenbert Croes, lo percura 
p’esaki bin na vigor. 

E motibo pa cua esaki VSO aki ta cay bou di Crisis Plan Social ta 
pasobra Gobierno ta kere cu nos muchanan special t’esnan mas vul- 
nerable den nos sociedad y no mester protege nan y enforsa nan pa 
nan por para riba nan mesun pia. 

Voortgezet Speciaal Onderwijs lo drenta na vigor e aña escolar 
2020/2021. Esaki no por cuminsa cu e aña escolar cu ta bin aki pa 
motibo cu ta rekiri e tempo pa hinca esaki den otro. 

P’e aña escolar aki tin un areglo transitorio na unda cu e muchanan 
cu a caba Scol Dununman aworaki lo haya enseñansa special tran- 
sitorio pa un aña na CEDES, mientras nan ta warda pa cuminsa 
enseñansa special avansa na aña escolar 2020/2021. 

Premier Wever-Croes a duna di conoce cu VSO no ta solamente pa 
muchanan cu aworaki a caba Scol Dununman pero tambe p’esnan cu 
ya a caba prome cu e muchanan aki y no tabata tin otro enseñansa 
pa sigui. 

“Cu e VSO aki, nos ta sigur y nos ta confia cu nos ta duna e muchanan 
special aki un base mas firme cu nan por para riba nan mes. Pasobra 
nos hendenan special tambe tin derecho y merece mihor oportuni- 
dadnan den bida. Nos no a yega ainda unda nos kier ta, pero nos ta 
riba e bon caminda!”, Premier Wever-Croes a enfatisa. 

Plataforma Hobennan Profesional ta infomna: 


Siguiente session di Tienda di Ley ta continua 13 juli 2019 


Siman pasa e huristanan den opleiding a 
logra atende varios persona cu a acudi na 
Tienda di Ley pa haya asistencia huridi- 
co. Loke a resalta t’e grupo di persona cu a 
pidi pa asistencia cu bezwaar p’e cobransa 
di Grondbelasting. 

E hobennan di PHP ta brindando asisten- 
cia riba diferente tereno. E casonan mas 
popular ta labor, belasting y vergunning. 
Dependiendo di e contenido di e caso y 
experiencia di nos hobennan hurista den 
opleiding ta brinda e asistencia rekeri. 
Hopi demanda tin pa bezwaarschriften 
impone contra cobransanan di impuesto. 

Tin ciudadano ta acudi na Tienda di Ley 
tambe ora cu nan confronta problema 
laboral. Dependiendo di e circumstanci- 
anan concreto ta brinda e asistencia n’e 
ciudadano. Cu orguyo nos por bisa cu nos 
huristanan den opleiding a logra brinda 
asistencia efectivo den e casonan aki. 

E siguiente sesion di Tienda di Ley ta con- 
tinua 13 juli 2019, debi n’e ultimo tenta- 
men-periode di nos profesionalnan lo no 
tin Tienda di Ley e diasabra aki. 
Plataforma Hobennan Profesional y par- 
tido AVP kier a desea tur nos colabora- 
dornan di Tienda di Ley exito y ta gradici 
cada un di nan cu tin curason pa yuda e 
comunidad gratuitamente tur diasabra. 


Den Noticia 

Noticia directo y confiabel. 
Presenta tur media di 12'or pa l'or 

Cu Victor "Toko" Winklaar 
yAlexa Werleman 

na G-FM Galactica 99.9 

Pa mas infórmacioo yama 525-7555 of bishita nos websito lottoaruba.com 

Di acuerdo cu Minister Rudy Lampe 

Nada a ser kita for di su Ministerio, siendo 
for di basta tempo ta negodando esaki caba 



aruba 


TIMESHARE 
FOR SALE BY OWNER 



_ 


UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 

• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


Minister Rudy Lampe, encarga cu Enseñansa den conferencia 
di prensa di Gobierno diahuebs mainta, a papia di e temanan 
Opvangnan prome y despues di scol, cualnan el a dicidi di pasa 
over pa su colega Glenbert Croes, pasobra nan no tin di haber 
directamente cu enseñansa. 

E mandatario a nenga categoricamente cu e seccionnan aki a 
wordo kita for di dje, cu hopi enfasis. 

Manera ta conoci, tur diabierna mainta tin Conseho di Minis- 
ter, y esaki tabata e dia cu maestronan atrobe den oranan di 
mainta a bati na porta di Gobierno pidiendo un solucion pa tur 
e problemanan cu tin e.o. na Trai’Merdia. 

E mainta ey e maestronan a wordo informa cu ta trahando 
riba un soluciona y cu den oranan di atardi lo por tin un con- 
testa pa nan. 

Despues di scucha Minister Lampe diahuebs mainta den e con- 
ferencia, un docente a señala, cu si berdad e tabata un proposi- 
cion di Rudy Lampe dicon Evelyn Wever Croes no a anunci’e 
di biaha. 

E expresion di e Prome Mandatario ta mustra mas bien mane- 
ra cu tabata negociando p’e laga e departamentonan ey bay y 
cu e no a wordo convenci ainda. Den oranan di atardi berdad a 
bin anuncia n’e docentenan cu a yega na un solucion. 

Loke docentenan ta cuestiona di e mandatario cu ta bisa cu ta 
su persona a sugeri pa pasa Kinderopvang pa su colega Glen- 
bert Croes, t’e hecho aki cu e Ley di Creche ta algo recien. 

E pregunta ta dicon no a cambie di biaha, cu e ta algo cu bay 
resorta bou di Ministerio di Asunto Social. 

Si ta algo cu a papia di dje algun luna pasa caba, dicon no a 
informa esaki na pueblo. Dicon ta net riba 28 di juni, den tur 
e tumulto di malcontento, e ora ta bin cu un “proposicion” pa 
Trai’Merdia resorta bou di Ministerio di Asunto Social. 

Rudy Lampe den su conferencia di diahuebs mainta a lesa un 
carta pa demostra cu e iniciativa a bini di dje y a menciona cu 
e carta ta firma ironicamente dia 28 di juni, cual tabata siman 
pasa diabierna. 

E no a presenta ningun documento cu ta mustra ki tempo a 
cuminsa cu e discusionnan pa Kinderopvang. 
























Diabierna, 5 juli 2019 


AWEMainta 


9 


Ultimo casoncin di Corte di Prome Instancia prome di bay cu reces 


Horario 

Sospechoso 

Acto Castigabel 

08.15 

R.J.P. 

Uitspraak 

08.15 

A.J.J.R. 

Uitspraak 

08.30 

R.R.M. 

M. ta wordo acusa di violacion, maltrato cu arma y menaza den e 
periodo di november 2017 te juli 2018. 

10.30 

R.J.N. 

N. ta wordo sospecha di asesinato di un persona riba 18 di augustus 
2018 y di intento di asesinato di un y/of cuatro otro persona riba e 
mes fecha, como tambe di posesion di arma di candela. 


O 


KOOYMAN 


THERE IS 


SOMETHING TO DO 


U 




SIGUI NOS 
KOOYMAN.ARUBA 


DEALS OF THE WEEK 

di Juli t/c diahuebs 11 di Juli 2019, tanten tmdenstock. 


Oferta ta valido di diabierna 5 


BLADHARK 

• Ideal pa harpa yerba, 
blachiy onkruid 

• E steel ta di palo cu un 
largura di 137 cm 

• Djente di staal cu un 
hanchuradi 56 cm 

/' Atl \ 


TANDSCAPERÇ' 

^ — SELECT — ^ 

24 ." 

of 1000 Fun Miles 



JERRY CAN 

• Plastic 

• Diferente tamaño 

• Adecua pa transporte di gasoline 
y diesel 

•Lockpa mucha 



Starting at 

59 

7 gal 

of 544 Fun Miles 


AFDEKKLEED 

• UV-di coat pa proteha contra tur influencia 
ditempo 

• Obtenibel den diferente tamaño y color 

• Impermeable 


Cuminsando na 


9. 89 


of 396 Fun Miles 


PRESSURE WASHER DI GASOLINE 2700 PSI 

• Impulso di motor 196 cc cu choke automatico pa start facil 

• Pico cu coneccion Universal Quick- Connect y coneccion di hose 
standard M22 

• 25' hose pa presion halto, volumen di awa (GPM) 2.4, 
cu un peso di solamente 60 Ibs 

• Trekker pistol di grado commercial cu lock di 
seguridad pa mucha 

Arubus, Arutram y Aruparking riba un rumbo nobo 

Director Edwin Mohamed cla pa bin cu cambionan positivo 

DIRECTOR nobo di Arubus, Aruparking y Arutram, 
Edwin Mohamed durante su prome conferencia di pren- 
sa den e posicion aki a informa comunidad riba e vision 
y maneho nobo cu lo tin p’e tres companianan aki. 

Pa loke ta Arubus, prioridad ta pa bin cu un servicio 
confiabel unda cada usuario por tin e confiansa cu e 
busnan lo yega na ora. 

Otro punto di importancia ta cu ta bay duna mas balor 
p’e placa cu ta paga ora subi un di e busnan di Arubus. 
Awor cu ta buscando diferente bus nobo, esakinan lo 
bin cu wifi abordo, nan tin tambe charging stations pa 
celularnan y tur lo tin airco. 

Como compania di transporte publico, Edwin Mohamed 
a bisa cu lo bay mehora e ‘core business’, esta transpor- 
ta e usuario di un destinacion p’e otro. 

Papiando di Aruparking, e Director a indica cu lo kier 
bay duna mihor informacion y ofrece un mihor servicio. 
Asina lo bay facilita e forma di pago unda cu lo bin cu 
aplicacionnan mas amigabel p’e usuario y cu lo permiti 
un mihor control tambe pa Aruparking. 


E ta considera hopi importante pa bin cu e posibilidad 
di pago cu tanto debit y credit card, e ultimo aki ya 
caba ta posibel na algun di e parkeermeters, pero esun 
di debit card lo haya atencion debido tambe. 

Tambe den cuadro di e maneho nobo cu lo wordo in- 
troduci mas pronto cu ta posibel, lo bay tin 555 vak pa 
parkeo gratis, 496 vak lo ta p’esnan cu ta paga pa per- 
miso (vaknan geel) y 584 vak cu lo ta pa parkeo paga. 

Bayendo na loke ta maneho di Arutram, Edwin Mo- 
hamed a indica cu kier mantene e servicio cu ta dunan- 
do n’e usuarionan, ta sondeando e posibilidadnan pa 
cream as negoshi p’e compania y tambe ta sondeando e 
posibilidadnan pa crea aliansanan cu e negoshinan den 
centro di ciudad y conhuntamente trece mas turista. 

Finalisando, Edwin Mohamed a enfatisa cu e ta bay 
traha den forma di team y como tal cada un di e perso- 
nanan cu ta conforma e tres companianan aki ta hopi 
importante pa logra e metanan estableci y hiba e com- 
panianan positivamente dilanti. 















































Diabierna, 5 juli 2019 


AWEMainta 


ll 



SPECIALS 


SPECIALS 


SUPER 


THANKS FOR SHOPPING LOCAL 



JT U 

S i 

i 

: 






















































12 


AWEMainta 


Diabierna, 5 juli 2019 


Multa pa number di auto a bira otro 
'surprise party' di Gabinete Wever Croes 



E momento ta yegando cu pueblo di 
Aruba ora di bay drumi, a miho pone 
tur porta na lock pa evita cu gobier- 
no ta drenta y bay cu tur placa den 
e cas y den cartera di pueblo. 
Vocero di partido AVP Melvin 
Tromp, ta señala cu hopi pa esun- 
nan cu a wordo sorprendi y perhu- 
dica ora cu nan a yega pa paga nan 
di dos parti di number di auto, ca- 
minda nan mester a paga un multa 
di nada menos cu 75 florin. 
“Increibel con gabinete Wever Croes 
cu semper a papia cu pueblo mester 
ta central, a dicidi di tuma otro me- 
dida, cu ta otro forma di ranca placa 
for di cartera di pueblo, imponiendo 
un multa di 75 florin pa tur hende 
cu a bay paga nan di dos periodo di 
aña. 

Principalmente hopi pensionado y 
hendenan cu tin entradanan abou 
cu na inicio di aña a paga mita di 
e belasting riba number di auto, 
awor ta wordo sorprendi cu nan tin 
cu paga 75 florin cu ta otro dolor y 


abuso financiero cu nan tin cu so- 
porta di e gobierno di coalicion na 
mando. 

Pa colmo gobierno no a haci e situ- 
acion facil tampoco, ya cu a paga 
pensioen diabierna ultimo y no ta 
tur pensionado a haya nan pago di- 
abierna pero otronan a haya esaki 
dialuna prome di juli. 

Gran mayoria di nos hendenan cu 
ta paga nan number di auto den dos 
paga, ta pa motibo cu inicialmente 
nan no por paga esaki pa henter 
aña y ta paga mita prome y e otro 
mira awor mey mey di aña. 

Pa amigo- y famianan di gobierno, 
un suma di 75 florin no ta mucho 
placa pero pa famianan di entrada 
minimo, pa hopi pensionado e suma 
aki a cay hopi pisa ya cu ora cu nan 
cay atras cu pago di recibo di cori- 
ente of awa, nunca nan mester paga 
un multa asina exagera manera a 
bira e caso cu belasting pa number 
di auto. 


Na momento di paga e di dos parti 
di number por scucha hopi insulta 
a cay pa motibo cu hopi hende no 
a spera e abuso aki sigur no pa un 
suma asina abrumado y sin husti- 
ficacion, causando iritacion grandi 
cerca esunnan cu a wordo sorprendi 
cu e abuso aki. Practicamente nos 
por bisa cu pueblo a haya un ‘sur- 
prise party’ sin spera un biaha mas 
for di gabinete Wever Croes cu ta 
sigui ehecuta su unico vision politi- 
co cu e tin, esta di castiga pueblo lo 
mas posibel, mientras cu minister- 
nan mes di e gabinete aki, ta sigui 
cu nan ‘worldtour’ biahando di pais 
pa pais, di ciudad grandi pa otro ci- 
udad grandi cu placa di pueblo. 

E abuso cu multa pa pago di num- 
ber di auto ta uno di marca mayor 
ya cu tradicionalmente ora cu e fe- 
cha yega, ta duna pueblo algun si- 
man pa por ahusta nan presupuesto 
di cas pa asina acomoda e pago aki 
cu nan no a spera di ricibi y pa un 
asuma asina halto. 

E maltrato financiero di gabinete 
Wever Croes ta sigui y por spera cu 
den lunanan nos dilanti, esaki lo 
sigui sin precedente ya cu e gobier- 
no aki cu no tin vision financiero of 
economico, ni vision social of edu- 
cacional, ta sigui kere ciegamente 
cu su unico forma pa goberna, ta di 
pone pueblo paga pa un programa 
di gobernacion cu ta dirigi pa aco- 
moda famia y amigonan, sponsor 
y doñonan di partido, mientras cu 
pueblo tin cu keda desampara cu e 
maneho cruel aki,” sr Melvin Tromp 
di AVP a declara. 

Hervé Engelbert Evans Ruiz a gradua di 
Facultad di Ley na Universidad di Aruba 




DIARANZON 3 di juli 2019 a gradua di 
Facultad di Ley na Universidad di Aruba 
sr. Hervé Engelbert Evans Ruiz. 

E1 a gradua defendiendo su tesis titula: ‘Be- 
stuurlijk toezicht in het koninkrijk’ 

Comision di examen a consisti di e miem- 
bronan: Mr. dr. R. Santos do Nascimento; 
mr. dr. V.V.R. Van Bogaert y mr. C.L. Mil- 
liard. 

Universidad di Aruba y AWEMainta ta fe- 
licita sr. Hervé Engelbert Evans Ruiz cu su 
logro y ta desee tur clase di éxito den su reto 
cu tin su dilanti.. 




Gobierno diAruba 


. . #• 


Serlimar 


E cambio di ruta residencial pa e siman aki ta 

lo siguiente: 

Lider di AVP, mr. Mike Emcin: 

SDG 1 ta haci compromiso pa "no poverty" 
y na Aruba poverty ta bati na porta ! 

AVP preparando plan nobo pa futuro ! 



“UN di e metanan principal cu mundo a pone su dilanti 
pa e siguiente añanan ta pa combati pobresa. E ta SDG # 
1: No poverty” y na Aruba lamentablemente nos lo no por 
raporta positivamente riba e avance di e meta aki e ultimo 
dos añanan”, e lider di AVP, mr. Mike Eman a expresa awe. 

Mr. Mike Eman a haci esaki durante un Conferencia di 
Prensa hunto cu dr. mr. Rycond Santos do Nascimento, 
Presidente di Fundacion Digna Lacle Herrera caminda 
nan a anuncia e desaroyo di un Plan Aruba nobo di AVP. E 
marco di guia y referencia di plan nobo aki lo ta e 17 Sus- 
tainable Development Goals (SDGs) cu a worde adopta na 
United Nations. Dia 22 y 23 di juni Partido AVP hunto cu 
su fundacion y expertonan local y internacional den un “re- 
treat” special a inicia e dialogo y reflexion riba Plan Aruba 
nobo y e asercamento holistico aki mr. Eman a splica. 

Ex Promer Minister Mike Eman mes a hiba palabra na 
United Nations den nomber di Reino na momento cu a plan- 
ta e compromiso di e 17 metanan importante pa alcansa un 
miho calidad di bida pa humanida y durabilidad sano di 
nos planeta y su naturalesa. Eman a splica cu den pasado 
su gobierno a enfoca hopi riba cera e diferencia cu tabata 
tin entre desaroyonan na Aruba pa asina por yega na un 
prosperidad mas duradero y hustamente comparti entre 
tur ciudadanonan y den cada region di nos Pais. P’esey a 
traha riba renobacion di barionan, centronan di ciudad, 
schoolnan y mehoracion di poder di compra. Y tur esaki 
den Dialogo cu comunidad. 


Awor Eman ta splica e vision lo ta basa riba un asercamen- 
to holistico di tur e 17 metanan universal (SDGs). Esaki ta 
rekeri un dialogo intensivo y habri den comunidad, pasobra 
cu esfuerso y un bon vision hopi lo por wordo alcansa, pero 
ta bay tin tambe cosnan cu lo mester bay den otro forma. 
E ehecucion di un meta, por ehempel esun economico no 
lo por bay a costo di esun di medio ambiente of salud di 
nos hendenan. Lo mester traha cu creatividad caminda un 
meta ta fortifica e otro. 

Un economia y desaroyo basa riba e principionan circular, 
caminda un desaroyo ta sirbi e otro desaroyo y den e ba- 
lansa aki ta logra e prosperidad social y durabilidad di nos 
naturalesa y planet. Pa esey e compromiso lo mester ta uno 
hopi cla y cu apoyo di gran parti di comunidad pa por reali- 
sa e prosperidad comparti dentro di margen di un desaroyo 
ecologico sano, positivo y sostenibel. 

Pa logra esaki mr. Mike Eman y dr Rycond Santo do Nasci- 
mento a splica cu Partido AVP hunto cu Funadacion Digna 
Lacle Herrera y Fundacion Mito Croes lo desaroya e vi- 
sion aki di un forma democratico y participativo, uzando 
metodonan cualitativo y cuantitativo pa compila e datonan 
necesario. Cu e meta aki AVP lo combina reunionnan den 
formato di Dialogo Social, Town Hall Meeting y Mil Voz 
cu ta incorpora tambe formatonan moderno digital cu dife- 
rente encuesta pa reuni datonan (metodo cuantitativo). 

E Lider di AVP, mr. Mike Eman a enfatisa cu e marco di 
referencia y obhetivonan universal di SDGs ta duna un bon 
cuadra pa bay traha e vision y Plan Aruba holistico aki. Si 
mira con SDGsnan, cu tabata desaroyando den un bon di- 
reccion y awor ta bayendo den un rumbo negativo cu Gabi- 
nete Wever Croes e ta haci e asercamento y e Plan Aruba 
holistico di AVP mas urgente ainda. Mr. Eman ta duna 
como ehempel: SDG 1; No poverty; SDG 2: No hunger; SDG 
3: Good Health and Well-Being; SDG 4: Quality Education; 
SDG 7: Afordable and Clean Energy; SDG 11: Sustainable 
Cities and Communities. Si mira cuanto nos tabata haci 
pa avansa e metanan aki y con awor nan ta bayendo atras 
anto e urgencia pa e Plan Aruba di AVP ta hopi grandi, mr. 
Mike Eman a finalisa bisando. 












Diabierna, 5 juli 2019 


AWEMainta 


15 




to 4am • J.E. Irausquin Blvd #47 • 583.5000 • casinoalliambra.com 
- • 


AND SHOPS 


'v r v~. 


JULY 1 TO AUGUST 31 


Win your share of $20,000 in points 

20 WINNERS EACH DAY 
You can win up to $100 in Points! 

Swipe and play free once daily. Earn 100 Slot Points or 
8 Table Credits and play again - up to 5X each day 

See Piayers' Club for k/fl rufes. Points can be converfed to Free Slot Plav. 




CASINO 


_ 


H tslOOFM cu homenahe na Ruben rapenberg 




DIARANZON 3 di juli ultimo, 
tabata net un aña pasa cu e noticia 
tristo a drenta den oranan di main- 
ta cu popular Ruben Trapenberg a 
fayece. Conmemorando e fecha aki 
gerencia di HitslOOFM caminda 
Ruben tabata presenta e noticiero 
di merdia Awe Merdia pa casi un 
decada, a haci un homenahe special 


dedicando nomber di nan studio 
principal na Ruben. 

Sra Marian Trapenberg Hernandez 
hunto cu Director di HitslOOFM, sr. 
Aldrich Croes a devela e plakaat cu 
ta duna e studio e nomber; Ruben 
Trapenberg Newsroom Studio. 
Presente tambe na ocacion special 
aki tabata rumannan muher di Ru- 
ben Trapenberg, esta Monique y 
Lisa Trapenberg y rumannan di sra 
Marian, esta Marlene y Irene Her- 
nandez. Un ramo di flor special a 
ser entrega na Dilma Arends Geer- 
man, kende den momentonan dificil 
di enfermedad y despues di fayeci- 
mento di Ruben a tuma over e not- 
iciero pa un periodo. 



Awe Elsa Krozendijk a tuma e en- 
cargo di e noticiero “Awe Merdia” 
cu Ruben a establece como un di e 
noticieronan mas serio y alcaso den 
oranan di merdia. 

Lelicia Tromp, Directora di noticia 
di Telearuba tambe tabata invita 
ya cu el a traha hopi aña hunto cu 
Ruben. 

Presente tambe tabata sres. Hilario 
Doncker, Reno Irausquin, colega- 
nan di ECA N.V. y online Mariano 
Heyden, kende a manda su pal- 
abranan di apoyo for di Corsou na 
famia di Ruben y e team di Hits- 
100FM pa cu e dedicacion special. 

Posicion di Hulanda con ta atendé cu 
migrantenan Venezolano na Córsou y Aruba 


SECRETARIO di Estado Hulandes Raymond Knops 
a splica posicion y punto di bista di Hulanda concreta- 
mente den un carta cu el a manda pa Parlamentari- 
onan Hulandes cu a haci masha pregunta riba e forma 
con Gobiernonan di Córsou y Aruba ta atende cu Vene- 
zolanonan cu yega nos costa ilegalmente. 

Pa Hulanda, e tema aki ta cay bou di e capitulo Asilo y 
Migracion y varios Ministerio tin di haber cu e materia 
aki. 

Na april ultimo Parlamentarionan a ‘grill’ Secretario 
di Estado Raymond Knops riba e tema despues cu cor- 
antnan Hulandes a publicá historia di horor con ta tra- 
ta Venezolanonan principalmente na Córsou. 

Knops a splica Parlamento cu pa cuminsá; e maneho 
cu Gobierno di Corsou, Aruba y Sint Maarten ta hiba 
ta nan mes responsabilidad y no di Hulanda. 

Wél t’asina cu e reglanan ta diferente riba e diferente 
islanan, pero esey no ta kita cu e ta un asunto autono- 
mo. 

Hulanda ta comprondé esaki y ta sinti cu nan ta re- 
sponsabel pa yuda pensa cu nos paisnan den Caribe 
caminda ta necesario, pero diferencianan di pensam- 
ento lo tin y lo keda. 



ARUBA VS CORSOU 

P.e. Aruba su leynan tin un procedura di asilo, mien- 
tras cu Aruba ta miembro di e Tratado Europeo di Re- 
fugiado y e Tratado pa Derecho Humano. 

Na Aruba tin un comision ta evaluá cada peticion pa 
asilo y ta conseha Minister di Husticia si ta consedé of 
laga. 

Córsou en cambio, no ta afiliá n’e Tratado di Refugiado 
di Nacionnan Uni y stranheronan ilegal no por haci un 
apelacion riba e tratado aki. Por lo tantu no por pidi 
asilo na Corsou, pasobra no tin procedura legal. 

Loke si Córsou ta afiliá n’e Tratado di Derechonan 
Humano cu tin un articulo 3 cu ta prohibi pa torturá, 
aplicá trato inhumano y humiyante na su ciudadanon- 
an cu kier huy di nan pais. 


Un migrcmte of refugiado enezolano 
por pidi proteccion estando na Górsou 


DEN un carta oficial cu Secretario di Estado Hulan- 
des Raymond Knops a manda pa Parlamentarionan di 
Tweede Kamer na Hulanda, e ta splica nan e asunto di 
pidi proteccion a funciona na Corsou. 

Gobierno di Corsou a informé cu migranenan en gener- 
al sea liber of den detencion, por haci un apelacion riba 
proteccion a base di articulo 3 di Tratado di Derecho 
Humano ora nan ta na Córsou caba. 

E tin cu expresa su deseo y despues e ta entregá un 
peticion oficial cu Minister di Husticia ta evaluá pa 
cada ken y finalmente ta tuma un decision. 

Secretario di Estado, Raymond Knops a informá Parla- 
mento Hulandes cu un grupo di Venezolano cu a yega 


Córsou ilegalmente dia 11 di april a protestá contra e 
decision di Minister pa deportá nan y e Minister a acep- 
tá e apelacion. 

Ne momentonan aki tin un procedura andando p’e per- 
sonanan aki. Raymond Knops a referi n’esaki pa splica 
cu Venezolanonan ta haciendo uso di e alternativa aki 
pa haña proteccion pa no tin nodi di bay Venezuela bék. 
E mandatario Hulandes no por a garantisá e Parlamen- 
tarionan cu cada Venezolano ilegal pidiendo proteccion 
via un procedura di asilo. 

Y ‘last but not least’, e hecho cu un hende ta pidi protec- 
cion no ta motibo pa ser’é den barak! 

DIARANSON madruga durante pa- 
truya, Polis ta topa cu un Hyundai Accent, 
esaki tabata hinca den e mangelnan na 
Santo Largo. 

E auto cu ta un V-car posiblemente horta 
diamars merdia. Turistanan cu a bay Man- 
gel Halto ora nan a bay bek n’e auto esaki 
no tabatey mas. 

A pidi takelwagen pa ranca e auto di unda 
e tabata. Den casonan manera esaki e auto 
ta wordo poni na Warda pa Joyriding Team 
haci nan investigacion, esey si nan haye 
necesario. 














Auto ta haci sospechoso 
riba Green Corridor 



1 


DIARANSON madruga duran- 
te patruya, Polis a nota un auto 
Toyota bayendo direccion Mahu- 
ma, y segun nan observacion un 
persona lo tabata trata di sali for 
di e auto. 

Mesora e patruya cu mester cuida 
nos costanan a bay su tras. Nan 
a nota tambe cu e auto su plachi 
number tabata traha, o sea di car- 
ton. 

Na rotonde di Sero Tijshi, nan 
a bay zuid direccion Barcadera. 
Mientrastanto patruyanan di 
varios districto tambe a bay di- 
reccion Barcadera. Polis a sigui e 
vehiculo cu a bay n’e ranchonan 
banda di lama. 




Eynan Polis a acerca e auto y ta- 
bata trata di un homber cu un 
muher. Polis a nota cu e chauffeur 
tabata bou influencia y a duna un 
prohibicion di maneha un auto. 
Despues di papia cu nan, Polis 
a hiba ambos na dos diferente 
adres. E homber a wordo baha na 
Savaneta y e muher a wordo hiba 
Sabanilla Abou. 

DIAMARS algo pasa 
di 9’or di anochi, presen- 
cia di Polis y brandweer 
a wordo manda cu urgen- 
cia na un cas den Caya 
Tumba pa un stove cu a 
explota. 

Na yegada Polis a topa cu 
e doño di cas y el a splica 
Polis cu e tabata hasando 
webo y pa su suerte na 
momento cu el a hala na 
banda pa laba algo na den 
labaplato, e stove di golpi 
a explota. E explosion ta- 
bata asina fuerte cu el a 
destrui e kitchen cabinet. 
Menos mal cu niun hende 
tabata para na momento 
di e explosion hopi cerca 
di e stove. Polis y Brand- 
weer despues di a atende 
cu e e caso aki a bandona 
e sitio. 

Minister Xiomara Ruiz Maduro presente 
celebracion Dia di Bandera di Corsou 

No o ser haci mencion at all di Allan Howell 


MINISTER Ruiz-Maduro cu 
hopi placer a representa Gobi- 
erno di Aruba n’e celebracion di 
Dia di Bandera di Corsou. Loke 
ta yamativo cu no a menciona cu 
e mandatario a ser compaña pa 
Vice Presidente di Parlamento, 
Allan Howell, kende tambe a 
bay representa Aruba na dicho 
celebracion. Cu e hechonan aki 
ta ilustra cu tin problema serio 
den Gabinete Wever Croes. 

Of no a haci mencion di Allan 
Howell, pasobra el a ser descu- 
bri di tabata na soño durante e 
programa di celebracion aki, cu 
sigur ta otro berguenza. 

Riba programa tabatin e cere- 
monia di bahada di bandera den 
cuadro di e 35 aña di celebracion 
di Dia di Bandera di Corsou. 

Un bunita ceremonia cu a cum- 
insa cu bahada di bandera na 
Plaza Brion sigui pa un marcha 
pa hiba e bandera warda na For- 
ti. 

E siguiente dia cual tabata dia- 
mars dia 2 di juli a hisa e ban- 
dera di Corsou p’e ceremonia 
oficial Dia di Bandera na Brion- 
plein cual a wordo acompaña pa 
un bunita programa cu discurso, 
reconocemento na ciudadanonan 
cu a destaca, manifestacion cul- 
tural y musica. Tabata un honor 
pa Minister Ruiz-Maduro di por 
a representa nos pais n’e celebra- 
cion Dia di Bandera di Corsou. 
Hopi pabien un bunita evento. 



IHt 

Lo adoptá hóbennan na Córsou, Aruba y Bonaire: 

Digicel lo adoptá 60 mucha pa clinica 

di futból Real Madrid 

Digicel ta habri 2 cupo éxtra pa mucha muher tambe por participá 



RECIENTEMENTE Digicel 
a oficialisá su patrosinio p’e cllni- 
canan di futból di Real Madrid riba 
tur tres isla, esta Córsou, Bonaire 
y Aruba. 

Primeramente lo start aki na Cór- 
sou durante di e periodo di 6 te ku 
9 augiistus benidero, riba tereno di 
Vesta den bario di Sta Maria. 
Despues lo duna e cllnica na Bo- 
nairr for di dia 12 pa 16 di augustus 
y finalmente na Aruba den luna di 
óctober benidero. 

Diasabra awor entrenadornan di 
Real Madrid lo ta na Córsou, pa 
train y seleccioná e trainernan lo- 
kal. Hunto nan lo duna e cllnica. Pa 
promové cu mucha muher tambe 
por hunga futból, Digicel ta ofrecé 
2 cupo éxtra pa mucha muhérnan 
di entre 8 y 9 aña di edad. 

Pa bin na remarke, mester reac- 
cioná riba e video ‘Apuntante en el 
Real Madrid’ cu a wórdo pone riba 
e página di Facebook di Digicel di- 
arazon 3 di juni. Ta anunciá e ga- 
nadornan dialuna 8 di juli. 

Digicel ta contento di por adoptá 60 
mucha p’e cllnica. Digicel su com- 
promiso cu hubentud ta den tur 
mercado. 

“Nos lo adoptá 25 hóbennan na Cór- 
sou, 15 na Bonaire y 20 na Aruba. 
P’e grupo aki, Digicel lo cubri tur e 
gastonan di participacion. 
Participando n’e cllnica, nan lo 
ricibl un unifórm, tur artlculo di e 


ekipo Spañó y algun dia di técnica 
y conocemento for di un di e mihor 
clubnan di futból na mundo. 

Esaki lo ta un soño realisá p’e 
hóben”. 

Den transcurso di añanan Funda- 
cion Real Madrid a organisá alred- 
edor di 474 clinica di futból den 45 


pais. Mas di 47,853 hóben a ben- 
eficiá di e programa aki. 

E aña aki ta promé biaha cu ta 
organisá esaki riba islanan ABC. 
Sigui tur desaroyo riba e página di 
Facebook di Digicel www.facebook.conn/ 
Digiceicuracao p’abo tambe sinti e pa- 
sion di futból! 

Minister Xiomara Ruiz Maduro presente 
na serie di corto-metrahe Pret iWowo 



DIADOMINGO ul 

timo Minister Xiomara 
Ruiz-Maduro cu hopi 
placer a presencia ‘Preti- 
Wowo’ cu ta un serie di 
corto-metrahe di e par- 
ticipantenan di e tayer 
di pelicula organisa pa 
Ateliers’ 89 Academia 
di Bellas Artes Aruba y 
bou guia di sra. Sharel- 
ly Emanuelson. 

E mandatario a expresa 
palabra di masha pa- 
bien na tur e 15 partici- 
pantenan. E tabata un 
anochi yena cu talento. 
Un danki na Elvis Lo- 
pez p’e trabou impor- 
tante di Ateliers’ 89 di 
motiva, organisa y guia 
nos artistanan pa nan 
por realisa nan poten- 
cial. 

Aruba Marriott Resort honra cu 
"Operational Excellence Award 2018" 

Pa top funcionamento dentro di e region di Caribe y Latino America 


ARUBA Marriott Resort & Stellaris Casino a 
wordo nombra e ganador di e reconocimento “Op- 
erational Excellence Award 2018” dentro di e 
region di Caribe y Latino America pa locual ta 
e categoria di “Premium Full Service”, durante 
di Marriott su “Operations Summit” na Cancun 
Mexico. 

E hotel a wordo reconoci cu e premio prestigioso 
aki basa riba un aña sumamente exitoso, logran- 
do resultadonan halto riba e hotel su “operational 
scoreboard”. 

Esaki ta inclui resultadonan impresionante riba 
tur auditorio (brand standard audit, safety audit, 
Marriott Bonvoy audit), como tambe puntonan 
halto riba tur parametronan clave cual ta midi 
e satisfaccion di huespednan riba riba calidad di 
servicio (experencia ora di check-in, servicio di 
staff, calidad di cuminda, limpiesa di kamber, 
speed y funcionamento di internet, y aprecio pa 
miembronan elite). 

“Pabien n’e ekipo completo pa a gana e premio aki 
di “Operational Excellence Award 2018”, a com- 
parti Karen Chastain, Complex General Manag- 
er. “Mi kier gradici tur nos asociado y ekipo di ge- 
rencia pa nan compromiso continuo y dedicacion 
n’e hotel su exito aña tras di aña”. 

E elogio aki ta evalua e funcionamento di cada 
hotel y ta un di e maneranan cu Marriott ta cel- 
ebra su asociadonan y ta honra e hotel nan cu ta 
brinda un ehempel legendario di “spirit to serve” 
ora di sirbi su clientenan como tambe e comuni- 
dadnan unda nan ta opera. 

E t’e parti di mas importante di Marriott su prin- 
cipe cual ta wordo exponi por medio di e compania 
su fundador J. Willard Marriott, cual ta “if you 
take care of your associates, they will take care of 
the customer”. 

Tayer " Exercise is Medicine" 
pa Profesionalnan di Salud 



FUNDACION Movemento ta 
Bida (FMTB) lo organisa un tayer 
tocante “Exercise is Medicine” dia- 
bierna dia 16 di augustus 2019. 

Esaki lo tuma lugar den Renais- 
sance Convention Center, cual e 
evento ta cuminsa 7.30 di mainta 
y ta termina 5 ‘or di atardi. E tayer 
aki lo ser duna door di dos doctor 
specialisa riba e tereno aki, esta 
dr. Sandra Matsudo-Mahecha y dr. 
John Duperly. 

E tayer ta consisti di un parti teo- 
ritico y despues di merdia un par- 
ti practico. Nos ta sugeri tur par- 
ticipante bin sportief bisti. Lo tin 
breakfast y lunch p’e participan- 
tenan. 

E tayer di “Exercise is Medicine”, 
ta un vision comparti entre ‘Ameri- 
can College of Sports Medicine’ 
y ’American Medical Association’ 
y organisa cu apoyo di Centro Re- 
gional di Exercise is Medicine La- 
tino America. 

E meta ta pa yuda yega na un mi- 
hor salud y calidad di bida di cada 
persona, incluyendo e pueblo di 
Aruba en general, pa medio di con- 
seho/recomendacion individual di 
actividad fisico. 

E curso — tayer di prescripcion di 
ehercicio ta enfoca/dirigi na tur 
profesional di salud y esaki lo tuma 
lugar pa prome biaha na Aruba. 
Fundacion Movemento ta Bida tur 
aña ta trata na trece mas informa- 


cion tocante ehercicio y con esaki ta 
yuda den e estado fisico y mental di 
diferente paciente p’asina cu menos 
remedi alivia nan problemanan. 

E curso aki lo duna tur participante 
e oportunidad pa siña e normanan 
basico y e habilidadnan pa por pre- 
scribi actividad fisico. E participan- 
tenan lo ricibi na un certificado. 

E tayer lo ser duna den dos idioma 
esta Spaño y Ingles y cada partic- 
ipante por scoge e idioma cu e ta 
desea pa sigi e curso. Tur POH, 


dokternan di cas, dietista y fys- 
ioterapista a ser invita personal- 
mente via e “Eventbrite” individu- 
almente via e mail. 

Pa mas informacion via e-mailadres 
: movemientotabida@gmail.com y 
si bo kier haya sa mas di e topico 
por bai ariba e webside: www.exer- 
ciseismedicine.org . 

Nos ta invita cordialmente tur pro- 
fesional den salud pa participa n’e 
tayer aki. Como cu lugar pa partic- 
ipa ta limita e promernan cu regis- 
tra lo segura nan lugar. 

Aruba Vision Center ta Partner cu Aruba Symphony Festival 


Pa: Clyde Harms 



Pa trece hunto mas di 100 studiante y docente di musica di nivel halto y pa asina crea un Festival ta rekeri hopi esfuerso y placa. 

Aki Smon Gollo ta dirigi e Aruba Symphony Orchestra y e famoso violinista Hapones Kazuhiro Takagi tocando solo 29 di juli 2018, 

Foto di archivo 


MIRANDO e importancia di 
Aruba Symphony Festival pa nos 
comunidad riba tereno cultural, 
educativo y social, gerencia di Aru- 
ba Vision Center, a bin dilanti cu 
un plan interesante pa partner cu 
e musiconan y asina yuda e Nuevo 
Mundo Foundation cu ta presenta 
e Festival. 

Aruba Vision Center a bin cu un 
plan pa contribui un suma cu nan 
tin disponibel, y nan ta cumpra 
ticketnan di entrada pa tur nan 
empleadonan pa bay e concierto di 
apertura. Nan a ofrece di pone post- 
er di propaganda den tur nan tien- 
danan y nan staff lo bende ticket 
sin cobra nan comision. Pues, nan 
ta combina contribucion na cash 
cu contribucion di servicio gratuito 
pa logra un “partnership” cu Aruba 
Symphony Festival. 

Pa trece hunto mas di 100 studiante 
y docente di musica di nivel halto y 
p’asina crea un Festival ta rekeri 
hopi esfuerso y placa. Miembronan 


di directiva y di grupo di asesor 
tecnico ta traha pro-Deo, nan no 
ta cobra un cen pa tur e oranan cu 
nan ta dedica n’e festival. Pero gas- 
tonan di pasashi di avion y hotel, 
p.e., ta grandi. Nos mester cubri 
e gastonan cu benta di ticket y cu 
donacionnan di esnan cu ta pensa 
mescos cu Aruba Vision Center 

E gesto di Aruba Vision Center ta 
uno cu hopi negoshi of profesional 
por sigui. Kico ta pa un clinica med- 
ico of un oficina di abogado haci un 
contribucion asina y cumpra algun 
ticket pa nan mes, nan emplead- 
onan of clientenan? 

Pa hopi di e empleadonan, asisti na 
un concierto manera esnan di Aru- 
ba Symphony Festival lo ta un expe- 
riencia nobo cu kizas lo spierta nan 
curiosidad pa siña mas di e musica 
clasico y te hasta haci nan aman- 
te di e musica orkestal. Kico ta pa 
nan ofrece pa bende ticketenan pa 
yuda yena e sala di Cas di Cultura? 


Laga nos sa si abo tambe kier yuda! 

Contacta Alberto Peret-Gentil 
(aperret@perretingenieros. 
com), Johnny Croes (johnny- 
croes 62 @gmail.com), Clyde 
Harms (clydeharms@yahoo. 
com) of Orietta Mansur (orietta- 
mansur@gmail.com) y laga nan 
sa cu abo tambe kier yuda Aruba 
Symphony Festival cu un contri- 
bucion y cumpra algun ticket, sea 
p’e concierto inaugural (17/07) of 
di clausura (27/07). Ban percura 
pa Aruba Symphony Festival por 
keda Aruba. 

Nos ta recorda un y tur cu awor tin 
ticketenan VIP Access obtenibel 
pa tur 10 concierto y un cocktail di 
bon-bini despues di e concierto in- 
augural pa AWG 200.-. Un ticket 
VIP Access ta un bunita regalo pa 
famia, amigo personal y comercial. 
Pa mas informacion, por fabor 
bishita: www.arubasymphonyfesti- 
val.com 

Celebracion di Dia di Madeira 


MADEIRA ta locual kiermen palo na Portgues ta 
un isla den Ocean Atlantico mas o menos 700km west 
di continente Africano & mas o menso 1000 km leu for 
di zuidwest di e costa di Portugal. 

Hunto cu Porto Santo, Ilhas Desertas & Ilhas Selva- 
gens, e ta forma e archipielago & autonomo regional 
Madeira di Portugal. 

Isla di Azores tambe tin e mesun status cu Madeira. 
E ciudad mas grandi di Madeira & alabes ta e capital 
ta Funchal. 



For di aña 1976, e ta un di e dos region autonomo di 
pais Portugal (e otro ta Azores). Nan ta un region ul- 
traperiferico di Union Europea. 

Madeira ta un isla forma dor di un compleho volcanic. 
Na Aruba mayoria Portgues ta procedente di e isla di 
Madeira. Y como Madeira ta un isla autonomo cu ta 
pertenece na Madre Patria Portugal, 



E descendientenan di Portugues a haya oportunidad 
di bay skol & studia aki & afo. Awe danki na nos ante- 
pasado nan nos ta wak descendientenan di Portugues 
Madeirense den tur funcion na Aruba, nos tin Por- 



tuguesnan cu ta traha como: Educador, negociante, 
abogado, taxista, jardineria, floresteria, funcionan in- 
portante den diferene compania local, hasta Reina di 
Carnaval & mas. 

Comunidad Madeirense ta sinti hopi orguyoso di for- 
ma parti di e isla di Aruba ya nan tambe ta forma 
parti desaroyo & economia di Aruba. 

CELEBRACION NACIONAL DI MADEIRANA 
NA CLUB PRIMAVERA 

E Dia Nacional di Madeira, p’e ocasion aki F.S.C.P. 
Club Portugues mihor conoci como Club Primavera lo 
celebra esaki diasabra awor 7 di juli. E celebracion ta 
cumisa for di 7or di anochi. 

Parti di Show Cultural nos tin un Grupo Folclorico 
Primavera, cu lo presenta bailenan tipico Madeirense 
e grupo lo acompaña cu e Banda Musical Primavera. 

E anochi aki lo culmina cu Banda Musical “Nosso Jei- 
to” y sin laga afo nos ta bay tin cushina delicioso cu 
nos Bacalao a Portuguesa y famoso Espetada Portu- 
guesa acompana cu su bolo di caco. 

Directiva di Fundaçáo Social Cultural Portu- 
guesa ta invita henter comunidad Portugues 
Madeirense y en especial pueblo di Aruba pa bin 
celebra Dia di Madeira. Entrada ta gratis. 

Aruba Excellence Foundation ta raporta: 

Caribbean Palm Village Resort ta 
completamente certifica den Zjeito 





DURANTE un recienre evento 
n’e hotel den presencia di Minister 
di Turismo y e oficialnan di Aruba 
Excellence Foundation, emplead- 
onan a ricibi elogio como berdadero 
embahadornan Arubiano. E team 
completo ta gradua den “Mi Com- 
promiso”, e programa di certifica- 
cion den sector turistico local, nan 
tin conocemento remarcable di e 
isla combina cu un compromiso pa 
brinda solamente e mihor servicio 


na bishitantenan, cu Zjeito. 

Mi Compromiso cu Aruba, ta un 
programa educativo patrocina pa 
Gobierno di Aruba, dedica espe- 
cialmente na tur persona trahando 
den Aruba su sector turistico. 

E programa ta mehora e conoce- 
mento di Aruba su producto turisti- 
co pa tur alumno, cu un enfoke riba 
excelencia den servicio y e mantene 
nos isla su medio-ambiente. 
Desaroya p’e Ministerio di Turis- 


mo, e ta un inversion den nos hen- 
denan, aumentando profesionalis- 
mo y mehorando e conocemento di 
e isla y su tradicionan. 

Caribbean Palm Village Resort ta- 
bata huesped na varios rond di e 
programa di certificacion, poniendo 
tur miembro di e team riba sched- 
ule. Hunto nan a investiga e capi- 
tulonan mas importante di e isla su 
historia y e historia di turismo na 
Aruba. 

Seminario di HR di Payroll Pro HRM 

tabata un exito rotundo 



DIAMARS, 2 di juli, a tuma lugar na Cas 
di Cultura e seminario ‘Digital Transforma- 
tion of HR, new trends and innovative solu- 
tions’. 

Durante e seminario aki sr. Theo Geerman, 
VCC International Consultant, a trece di- 
lanti tur e funcionnan nobo di e modulo di 
Recurso Humano di Payroll Pro HRM. 
Ademas, e seminario tabatin como invita- 
do sr. Enrique (Tito) de Cuba, Human Re- 
source Consultant, como guest speaker. 
Payroll Pro HRM ta masha gradici cu sr. 
Tito de Cuba pa su participacion durante 
e seminario aki y sr. Koos Veel, Managing 
Director di Gamma IT Solutions, a haci en- 
trega di un bunita regalo di gradicimento 
na sr. Tito de Cuba. 

Dick Rikkengaa, VCC International Con- 
sultant, a comparti: “Nos ta sumamente 
contento cu e asistencia cu nos a ricibi pa e 
seminario, cu ta di mas cu 100 persona. 

Nos ta contento cu nos por a comparti cu e 
participantenan tocante tur e inovacionan 
cu Payroll Pro HRM ta ofrece.” 

Payroll Pro HRM ta gradici Cas di Cultura 
p’e colaboracion y tambe na tur esnan cu a 
asisti n’e seminario aki. 

ATA ta wak atrás riba 

Di 33 Aruba Internacional Triathlon 


ARUBA Triathlon Association 
(ATA) a organisa dia 30 di juni ul- 
timo e di 33 Aruba Internacional 
Triathlon. A participa total 142 
atleta di Aruba, Colombia, Merca, 
Curaçao, Spaña y Belgica a compe- 
ti cu otro den landamento, ciclismo 
y coremento. 

Esnan cu a competi den e distancia 
Olimpico mester a landa 1.5 km, 
después core 40 km riba bais, sigui 
dor di core 10 km na pia. 

E distancia sprint tabata net mitar 
di e distancia Olimpico. E landa- 
dornan tabata guia y controla dor 
di boluntario riba waverunner y 
boto di Polis. 

E evento aki a tuma lugar na Ni- 
kki Beach. E ruta di ciclismo taba- 
ta buelta entre Pricesmart y Cas 
di Gobernador. Pa loke t’e careda 
na pia, esaki a tuma lugar riba e 
trayecto di Linear Park. Full e cir- 
cuito di ciclismo tabata sera y con- 
trola pa Polis, Motor Unit y bolun- 
tario. 

E ganadornan di e distancia 
Olimpico masculino 

David Guete Quintero di Colom- 
bia den 2:02:24; Giannon Eights di 
Aruba den 2:08:06; Romar Arendsz 
di Aruba den 2:10:33; Mark Klei- 
weg di Aruba den 2:17:52; Jose Ro- 
berto Reyes di Aruba den 2:19:19. 

E ganadornan di e distancia 
Olimpico femenino 

Amadee Nicolaas di Aruba den 
2:33:312; Patricia Nolf di Belgica 

den 2:39:01; Janelle Vlaun di Aru- 
ba den 2:41:50; Sandra Postma di 
Aruba den 2:53:13 y Denise Kro- 
sendijk di Aruba den 3:09:17. 

Distancia Olimpico Team di 
Relevo e resultado tabata 

1 Lugar e team di Vlaun/Shaquille 
Vlaun/Ruson Gonzalez/Jose A. Ma- 
duro 2:05:13; Na di 2 lugar e team 
di Lucien Peterson/Anthony Wil- 
son/Gezamir Geerman den 2:05:36 
y na di 3 lugar e Team di Nayeli 
Tromp/Akeem Kock.Hoshwa Jan- 
sen den 2:09:33. 

E ganadornan di e distancia 
sprint masculino 

Gino Hodge di Aruba den 1:13:00; 
Justin Morales di Aruba den 
1:13:19; Bryan Lopes di Aruba den 
1:14:18. 

E ganadornan di e distancia 
sprint femenino 

Ashley Matthews di USA den 
1:21:42; Stephany Wever di Aruba 
den 1:25:14; Isa Ooms di Aruba den 
1:29:356. 



Danki ta bay na tur boluntario ken- 
denan a lanta e diadomingo main- 
ta ey bon tempran pa duna un man 
n’e evento exitoso aki!! 

No por keda sin gradici e MC Ro- 
berto A. Geerman, Motor Unit, Po- 
lis, Brandweer y tambe e mayor-, 
famia- y amigonan cu a bin apoya e 
p articipantenan. 

Barmcudas Synchro Aruba Summer 
Camp: Escape to an Underwater World 




BARRACUDAS Aruba ta invita tur mucha cu ta 
gusta musica, baila y landa! Como e unico club di lan- 
damento Artistico na Aruba, Barracudas Aruba ta 
dedica su mes completamente na forma atletanan den 
e deporte, cu a wordo introduce n’e comunidad di Aru- 
ba na 1973. 

Landamento artistico ta inclui elementonan di baile, 
acrobacia y landamento cu ta enfoca riba forsa, pero 
tambe flexibilidad, cual ta exigi un training specifico. 
Mientras e arte y expresion durante di e rutinanan 
(shownan) ta siguramente haci e deporte aki uno di 
esnan mas bunita na mundo. 


Meta principal di e club ta pa brinda atletanan opor- 
tunidad pa desaroya y prepara nan mes pa competen- 
cianan internacional. Nos atletanan ta sobresali inter- 
nacionalmente y nos ta orguyoso di tur e logronan di e 
ultimo 45 añanan. 

Recientemente a habri e deporte pa mucha homber 
tambe participa mirando e desaroyonan den e deporte 
internacionalmente. 


Ta invita muchanan di tur edad cu tin por lo menos 
diploma A pa participa n’e camp aki y sera conoci cu e 
bunita deporte di landamento artistico. 

Pa registra por manda nos nomber, edad y zwemdi- 
ploma via Facebook messenger 

Barracudas Aruba, whatsapp +297 745 8347 of +297 

592 1274 of email: 

barracudasaruba@gmail.com 


Cu e camp aki nos kier sigui promove nos deporte na 
nos comunidad, cu lo inclui actividadnan paden y pa- 
for di awa e.o. training di figuranan, flexibilidad, Zum- 
ba y mucho mas. 

Tur les lo tuma lugar na pool Olimpico na Savaneta. 

Prome diasabra di luna, tin misa na Kapel di Alto Vista 

Ya na San Nicolas den Kapel Cas Curason di Maria (Blue Army) 


DIASABRA 6 di juli 2019 pa 7 
or di mainta tin misa na kapel di 
Alto Vista. manera e bon custum- 
ber ya pa 27 aña. Legion di Maria 
hunto cu Pastor ta invita tur hende 
pa celebra y gana indulgencia ple- 
naria. 

Pa 6.30 ta cuminsa resa Santo Ro- 
sario prome cu Santa Misa. Diasa- 
bra ta resa Misterio Gososo, pa fi- 
nalisa ta resa Salve Regina. 

Nos ta resa pa necesidad di Igle- 
sia Universal, pa Papa Francisco, 
Obispo Luis Secco, tur sacerdote y 
Gobernantenan y tur cu ta carga 
responsabilidad pa nos pais Aruba. 


Laga nos resa p’esnan cu ta malo, 
otro cu ta tristo. Pa tur esnan cu 
no tin curashi pa aserca un pastor 
pa haci un bon confesion. Otro ta 
bishita un trahador social profe- 
sional pa ayudo, pa tur esnan den 
necesidad corporal y spiritual, pa 
nos enfermonan na cas, den hospi- 
tal y p’esnan den exterior cu poder 
di Dios nan haya pronto recupera- 
cion. 

Diasabra 6 juli benidero na Cas Cu- 
rason di Maria (Blue Army) ta resa 
Santo Rosario pa 6.30 di mainta, 
na San Nicolas, despues ta sigi un 
Santo Eucaristia pa 7 or den kapel. 



TIME 

OUT 


Carmelita Haynes y su seleccion di softball ta cla pa bay 
competi na Puerto Rico for di 30 di juni te 7 di juli. Nos a 
combersa cu un par di e muchanan den seleccion entre nan 
e campeon pitcher di Aruba, Yee Mei Cheong y su catcher 
estelar Xioraniyx Vargas. Bunita programa, no perde!! 

WILLEMSTAD U.S. Con 
sul General Allen Greenberg 
tabata anfitrion di un recep- 
cion pa celebra e di 243 Dia di 
Independencia di Merca. Esaki 
a tuma lugar na su residencia, 
Roosevelt House na Corsou, 
unda a acudi varios miembro 
di Gobierno, funcionario gu- 
bernamental, organisacionnan 
no-gubernamental, miembro- 
nan di Cuerpo Consulario na 
Corsou. 

Sr.Allen Greenberg te reciente 
nombra Consul General di Mer- 
ca na Corsou y tambe ta Chief 
of Mission pa Aruba, Bonaire, 
Curacao, Saba, Sint Eustatius, 
y Sint Maarten. E tabata un 
anochi ameno, unda a establ- 
ece un relacion mas fuerte en- 
tre Gobierno Mericano y e isla- 
nan Hulandes den Caribe. 

A bolbe duna ulandesnan chéns pa bai nos: 

Vcm Raak:"Bai hasi boso tarea i 

bin ku proposishon! 


WILLEMSTAD. Ainda no ta konosl kiko Konseho 
di Minister di Reino lo disidi mañan riba e sugerensia 
pa emiti un Instrukshon kontra di gobiernu di Kórsou 
pero tin indikashon ku e kontesta lo zona mas manera 
afirmativo ku negativo pasobra den e diskushon riba 
Areglo di Desakuerdo ku tin na Ulanda henter siman 
kaba, e delegashon ulandes a saka mapa yen di sin- 
sabores ku e aktual gobiernu i parlamento a bin ta 
kometé. 

Es más, e diskushonnan a duna e ulandesnan tur 
oportunidat pa kana drenta nos teritorio i parti wanta 
lenks i régts pasobra e delegashonnan di Kórsou i 
Aruba a bai Ulanda kurpa habrl keriendo ku pasobra 
nos ta desendiente ku Kavula i Kaflé, nan lo haña du- 
ele di nos i bai di akuerdo pa keda sin tuma medida. 
Sinembargo e delegashon ulandes a prepará nan mes 
debidamente pa e enkuentronan aki i esun ku a hasi 
deklarashonnan ku ta tipiko di un parlamentario ku 
a hasi su tarea tabata Van Raak kende a sali bisa e 
delegashonnan di Aruba i Kórsou pa stóp di kléts i bai 
hasi nan tarea (huiswerk) i bin prepará despues pa 
debati riba un areglo di konflikto na serio. 

Bergonsoso mester tabata pa henter un delegashon di 
hende homber i muhé grandi sinta tende kon e parla- 
mentario den su derecho a manda nan bai hasi nan 
huiswerk pasobra aparentemente nan no a studia ni 
mes kiko ta lo mas importante den e asuntu aki ku ta: 
kon evitá ku tin konflikto. 

E parlamentario a splika nan algu masha basiko: ide- 
al lo ta ku tin un Reino sin konflikto i sin nesesidat di 
un Areglo di Konflikto i desakuerdo. 

Van Raak a lansa un proposishon di kual e mes ta 
haña ku tur gobiernu dje paisnan di Reino mester bai 
di akuerdo, esta pa duna nan e enkargo pa nan bai 
traha nan tarea. 

Pasobra bruwá manera e situashon ta den e paisnan 
outónomo di reino no por ta pió. 


Sint Maarten ta den un krisis konstitushonal kaminda 
un partido ta manda su mes ministernan kas i kamin- 
da lider politiko dje partido masa grandi ta sospechoso 
di delitonan serio. 

Aruba a disidi ku nan ta manda CFT na maula i no ta 
sigi nan instrukshonnan i awor nan promé minister 
ta koriendo un maraton di Panama pa Ulanda pa bai 
purba skapa di haña un Instrukshon. 

Pero pió ku tur kos te hecho ku manera asuntunan a 
desaroyando, e tres paisnan outónomo den reino por 
krea un presedente di rekórt mundial di berguensa si 
tur tres haña un diploma di inkompetensia den forma 
di un Instrukshon. 

Nos no ta ni referi ne opservashon infantil di promé 
minister di Kórsou kende a laga sa ku un Instrukshon 
no tin balor agregá pa Kórsou pasobra ku of sin In- 
strukshon nan lo tuma e medidanan di tur manera pa 
sana e situashon di nos pais. 

E pregunta ku ta surgi ta: ku si e gabinete aki por a 
tuma e medidanan pa evitá ku CFT a ni sikiera men- 
shoná e palabra, dikon nan no a tuma e medidanan? 
Awor aki ta ‘paniek voetbal’ tin kaminda Belasting 
tin instrukshon pa ranka sanger bou di uña di empre- 
sanan moribundo i nos keda ku un Kórsou kaminda 
mañan mitar dje poblashon ta na kas i un isla manera 
Saba ta floresé pasobra nan tin disiplina i amor patria. 
“Ga nou eens je huiswerk doen”. Van Raak a grita e 
parlamentarionan di Aruba i Korsou e siman aki pa- 
sobra awor nan ke hasi loke mester a sosode for di 
2010 of hasta for di 1954. 

Esta, pone riba papel kiko ta responsabilidat di kada 
pais den Statut. 

Kiko Aruba, Korsou i Sint Maarten ta responsabel pe 
i kiko ta responsabilidat di gobiernu di Reino. 

I si a Ulanda komo partner mas grandi ta responsabel 
kon por perkurá ku Ulanda por yuda i apoyá sin ku 24 
ora pa dia tin gera i zundramentu. 

Sentens a fuera di su presensia pa Robert Anastac a 


WILLEMSTAD. E suidadano Robert Anastacia di 
40 aña di edat dia 11 di mei 2018 a hasi su mes kulpa- 
bel na faltamentu ku e lei di narkótika. E1 a presentá 
un pakete na ofisina di póst ku destino Amsterdam i 
ku despues a resultá ku esaki tabata kontené droga, 
esta 603 gram di kokaina. 

Durante tratamentu di e kaso Robert Anastacia mes 
no tabata presente, si su abogado señora mr. Verkade, 
pero wes a haña ku ta sentensi’é a la estilo versték 
numa. 

Den deklarashonnan ku Robert Anastacia a hasi an- 
teriormente na outoridatnan el a bisa ku el a hasi un 
tal “Charlie” un fabor, pero manera ta konosl esun ku 
hiba pakete pa póst ku ta kontené droga, ta e mes ta 
keda responsabel i si korte haña ku tin kastigu di pri- 
zon a kambio ta e persona ei ta para responsabel. Pues 
ta presis loke a pasa ku Robert Anastacia. 

Fiskal señora mr. Emma de Groot a haña ku e 
akusashonnan ta legalmente i konvinsemente probá. 
Pa e kantidat di droga ku e akusado a presentá den e 
pakete un kastigu di prizon di 18 luna di kua 9 luna 
kondishonal ta sufisiente, mas un periodo di prueba di 
3 aña. 

Abogado señora mr.Verkade sinembargo a konstatá 



un fayo atministrativo serka Ministerio Publiko, pa- 
sobra no ta 603 gram ta e kantidat di droga sino 603 
ta djis number bou di kua e pakete tabata registrá i 
finalmente ta trata di solamente 248 gram di kokaina 
Fiskal mr de Groot a atmiti e fayo i a adaptá e pe- 
tishon pa kastigu na 6 luna di prizon di kua 3 luna 
kondishonal. 

Wes mr. Mauritisz de Kort a bai di akuerdo i a dikta 
en sentensia konforme e segundo petishon di fiskal. E 
droga lo keda saká for di sirkulashon i ta keda Robert 
Anastacia 2 siman pa disidi si e ta apelá kontra di e 
sentensia. 


OM ta bai studia kaso di Cristian Williams Ruiz 


WILLEMSTAD. Cristian Williams Ruiz ta un sui- 
dadano di 30 aña di edat. Dia 30 di aprel 2018 el a 
purba eksportá 222 gram di kokaina. 

E intento aki a tuma lugá, pero Cristian Williams Ruiz 
a presentá den sala di korte sin un abogado pa defendé 
su kaso. Entre tantu señora mr. Verkade a disidi di ku 
lo e ta dispuesto pa fungi komo abogado pa Cristian 
Williams Ruiz. 

Den sala di korte a yega na tal palabrashon, pero e 
abogado a pidi mas tempu pa studia e fail. Wes mr. de 
Kort sinembargo a hasi algun pregunta hopi skérpi na 
e akusado. Cristian Williams a deklará ku ta un tal 
Johnny a pidié pa póst e pakete. Anteriormente el a 
deklará ku ta un mucha muhé a pidié e fabor ei. 

E di ku e konosé Johnny den bario, mas detaye di e 


figura Johnny e akusado Cristian Williams no a duna. 
Wes mr. de Kort a sigui hasi pregunta pa finalmente 
bisa e akusado ku e mester ta bon prepará pa e siguien- 
te biaha ku e presentá den sala di korte. 

Den sala di korte no ta kaminda pa lansa historianan 
fantasma, kere ku di e manera ei e por salba. Cristian 
Williams a pretendé ku Johnny a hib’é ofisina di póst, 
den un Kia kórá i a kambio a ofresé e suma di 125 flo- 
rin pa tene man. 

Mas aleu a bini padilanti ku Cristian Williams ta ok- 
upá su mes ku manikur i pedikur. Fiskal mr. Emma 
de Groot a keda ku ta bai investigá pa sa ken ta John- 
ny i si ta bérdat e droga ta pértenesé na Johnny. 
Tratamentu di e kaso lo kontinuá dia 30 di séptémber 
binidero. 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu inmenso tristeza na nos curazon, pero conforme cu 
boluntad di Dios, nos ta anuncia fayecimento di nos tata, casa, 
ruman, amigo stima: 



Johannes EdwardTromp 

Mihor conoci como:"Eddy" Edward Super Disco (Aduanero 42+) 

*13-02-1951 -t 29-06-2019 

Mayornan: t Johannes Tromp y tColeta Tromp-Jansen. 

Na nomber di su: 

Esposa: Helena Reina RoxannaTromp-Ridderstaat 
Yiunan: 

Sharisa Samantha CarolineTrompy su pareha Djurre Vrieswijk 
y yuinan. 

Cheritza Janela DesireeTromp. 

EugeneTromp. 

Nietoy Nietanan: 

Ricky Hernandez, Shantee Hernandez, Joshua Tromp y 
Daveney Franken. 

Rumannan: 

Catalina van der Biezen-Tromp y yuinan. 

Rica Croes-Tromp y yuinan. 

Alina Lacle-Trompy yuinan. 

Glenda Tromp y yuinan. 

Tantanan y omonan. 

Sobrino y sobrinanan na Aruba y Hulanda, primo y primanan 
Greta Wernet, Justica Paublini. 

Suegro y suegra: t Severiano Ridderstaat y t Carmen Teresita 
Ridderstaat-Quandus. 

Demas Swa y cuñanan. 

Mihor amigonan: Karel Arends y Matthew. 

Amiga: Farrah Visson. 

Famia:Tromp, Jansen, Ridderstaat, Quandus, Croes, Lacle, van 
der Biezen, Vieira, James, de Lange, Franken, Vrieswijk, Howell, 
de Mey, Olario, Hernandez, Visson, Ruiz, Wernet, Paulina, Kock, 
Paesch, Geerman. 

Demas famia y ta invita amigo, amiga, bisiña y conocirnan pa 
asisti na e acto di entiero cu lo tuma luga, diasabra 6 di juli 
11 'or di mainta saliendo for di Aurora Funeral Home pa santana 
di Sabana Basora. E restonan mortal lo reposa for di 9'or di 
mainta na Aurora Funeral Home. 

Anochi di condolencia: Aurora Funeral Home riba diahuebs 4 di 
juli di 7'or pa 9'or di anochi. 

Nos kier a pidi nos disculpa si den nos tristeza nos a lubida un 
of otrofamia. 

Lo bay tin un box disponibel pa Wilhelmina Kanker Fonds. 


Pa fayo di Ministerio Publiko 

Wes a herida di 
kondená Sentensia 
fuera di su presensia 
pa Robert Anastacia 

WILLEMSTAD. E siudadano Robert Anastacia di 40 aña di 
edat dia 11 di mei 2018 a hasi su mes kulpabel na faltamentu 
ku e lei di narkótika. E1 a presentá un pakete na ofisina di 
póst ku destino Amsterdam i ku despues a resultá ku esaki 
tabata kontené droga, esta 603 gram di kokaina. 

Durante tratamentu di e kaso Robert Anastacia mes no ta- 
bata presente, wél su abogado señora mr. Verkade, pero wes 
a haña ku ta sentensi’é a la estilo versték numa. 

Den deklarashonnan ku Robert Anastacia a hasi anterior- 
mente na outoridatnan el a bisa ku el a hasi un tal “Charlie” 
un fabor, pero manera ta konosi esun ku hiba pakete pa póst 
ku ta kontené droga, ta e mes ta keda responsabel i si korte 
haña ku tin kastigu di prizon ta e persona ei ta para respon- 
sabel pasobra nan no sa ken ta ‘Charlie’. 

Pues ta presis loke a pasa ku Robert Anastacia. 

Fiskal señora mr. Emma de Groot a haña ku e akusashonnan 
ta legalmente i konvinsemente probá. 

Pa e kantidat di droga ku e akusado a presentá den e pakete 
un kastigu di prizon di 18 luna di kua 9 luna kondishonal ta 
sufisiente, mas un periodo di prueba di 3 aña. 

Abogado señora mr. Verkade sinembargo a konstatá un fayo 
atministrativo serka Ministerio Publiko, pasobra no ta 603 
gram ta e kantidat di droga sino 603 ta djis number bou di 
kua e pakete tabata registrá i finalmente ta trata di sola- 
mente 248 gram di kokaina. 

Fiskal mr de Groot a atmiti e fayo i a adaptá e petishon pa 
kastigu na 6 luna di prizon di kua 3 luna kondishonal. 

Wes mr. Mauritisz de Kort a bai di akuerdo i a dikta en sen- 
tensia konforme e segundo petishon di fiskal. E droga lo keda 
saká for di sirkulashon i ta keda Robert Anastacia 2 siman 
pa disidl si e ta apelá kontra di e sentensia. 

Misa di prome diabierne y prome diasabra 


AWE diabierna, 5 di juli 2019, t’e 
prome diabierna di luna. Lo tin un 


Santo Sacrificio di Misa pa 7’or di 
anochi cu Adoracion di Santisimo 
y Rosario di Dibina Misericordia y 


oracion na Sagrado Curason di He- 
sus na Misa Birgen di Fatima Da- 
kota. 



ut&ud “ifyome fénemafau? 


Cu dolor nanoscurasonperohopiagradecido pa tur locual e la 
nifica y haci pa nos, nos ta anuncia cu despues di un luchaduro 
y balente a bay drumi den brasa di Señor, naedad di 82 aña, 
nosquerido casa, tata, welo, bisawelo, ruman, suegro, omo, swa 
y bon amigo 



Armando Jesus Muyale 

Cariñosamenteyama: "Mando" 

6 december 1936 - 30 juni 2019 
"Officier in de orde van Oranje Nassau" 

"Orden de Francisco de Miranda" 
ex Secretaris van de Ministerraad 
ex lid Raad van Advies 
ex lid SER 
ex lid LAR 

Elly Muyale-van Dijk 
Anthony y LedysMuyale-Botero 
Amanda Muyale 
Enrico Giel 

SharianthyMuyale y Shaun Laclé 
DerrickGiel 
Dessa Giel 
Xavi Muyale 
ShamantyStempher 
Shaniel Halley 
Mia Halley 

Fina Boekhoudt y famia 
tTito y Euphemia Muyale-van Heusden 
Camilo (Milo) y Aida Muyale-Ponson 
Zoraida y Mario(Mayon) Arends-Muyale 
Mariana y DichiCroes 
t Frans y Evelyn van Dijk-Rasmijn 
Bea y Raul Boekhout-van Dijk 
Roosje van Dijk 

Sobrino- y sobrinanan: Jimmy, Linda y famia, Cliff, Rachelle y famia, 
Antonio, Siti y famia, Osaira y famia, Tito Jr„ Alejandro, Suhaila y famia, 
Ernesto y famia, Eduardo, Suriany y famia, Jhamil, Katy y famia, Camille, 
Omar, Sharity y famia, Mayoonchi, Jamilet y famia, Cathy, Michel y famia, 
Xavier, Melissa y famia, Ricky, Jina y famia, Nancy, Aymon y famia, Brenda, 
Rudolf y famia, Frans-Jozef, Liliana y famia, Rosanna, Ricky y famia, Sergio, 
Rachel y famia, Jaime, Gelou y famia, Natali, Juni y famia, Mylene y famia 
Suihanan: OsairaMuyale, Velma Daal-Wever, Caty Lopez-Arends 
Tur su primo- y primananna Aruba, Curaçao, Venezuela, Hulanda y Merca. 
Mescos cu yiu: OsairaMuyale, Tisa LaSorte y Minerva Geerman 
Suamigonan di cas: BuchiMuyale, Ruben Mansur, JubiToppenberg, 

Michael Kuiperi, JossyBrokke, Franky Booi, Richard Ferrero 
Suamigonan di coffee: Jubi, Olindo, Epi, Michael, Eddie, Jerry, Eduardo, 
Joe, Jossy 

Demas famianan: Muyale, van Dijk, Giel, Botero, Boekhoudt, 

vanHeusden, Ponson, Arends, Arends-Muyale, Kelly-Muyale, Halley, 
Scholten, Stempher, Croes, Boekhout, Rasmijn, Heronimo, Mansur, 
Beaujon-Gomes, Wever-Gomes, Hardeveld,Elmondalek, Simon, Nuboer, 
Wever 

Un dankispecial ta bai pa tur dokter- y specialistanan: Dr. Beke, Dr. Anaya, 
Dr. Dennert, Dr. Lacle, Dr. Petronilia, Dr. Schwengle, Dr. Kelly, Dr. Casseres y 
sudokternan di dialyse Dr. Kock, Dr. Choudhry, Dr. de Cuba y tur zuster y 
broederdi dialyse. 

Ta invita tur famia, amigo- y conocirnanpaasistina e acto di entiero cu lo 
tumalugarna Misa San Francisco na Playa diabierna 5 di juli 2019 di 2:00 
pa 4:00 di atardi.Despues lo sali pa Santana CatoliconaOranjestad. 

Acto di condolencia lo tumalugarna Royal Funeral Home diahuebs4 di juli 
2019, di 7:00 pa 9:00 di anochi. 

Nos kier pididisculpacu nos no por ricibibishita di condolencianacas- 
despues di entiero. 


Na nomberdi: 
Su casa: 
Yiunan: 


Nietonan: 


Bisanietonan: 


Surumannan: 


Sua-y cuñanan: 





‘r^Qfne & 




Gradicimento y Invitacion 

Pa medio di esaki, Señora, yiunan y demasfamianankier a 
gradici tur esnancu di un maneraof otro a mustrananatencion y 
aprecio durante 

fayecimento y entiero di nos casa, tata, abuelo stima: 



Mario Candelario Croes 

mihorconoci como Maikyof Mo Mai. 

Gradicimentospecialta bai na tur famianan, amigonan, 
bisiñanan y conocirnanpa boso muestra di atencioncutabata 
un gran consuelo pa nos. 

Nos tayamadankina staffy personal di Aurora Funeral Home 
pa e atencion y excelente servicio. 

Alabezfamiatadeasea di informa cu lo tin 3 misa na Misa San 
Fransiscona Playa dianandiadOmingo 7 di juli, diamars 9 di juli 
y diahuebs 11 di julipa 7 or di anochi. Boso presencia lo ta 
altamente aprecia. 









" Laga e muchanan bini serka Mi, 
No kitanan di bini, 

Pasobra reino di Dios ta pertenesé 
Na esnan manera nan" 
Mateo 19:14 


Cu inmenso tristeza na nos curazon, 
nos ta participa fayecimento di: 



D'Angelo Djoen Webb 


"DG" 

*27-01 -2004 - 104-07-2019 


Acto di entiero lo wordo anuncia despues 


Prome diasabra di luna, 6 juli 2019, 
pa 8’or di mainta tin un Santo Sacri- 
ficio di Misa na honor di Birgen Ma- 
ria. Pa 7’or y mei lo cuminsa cu un 
Santo Rosario. 

Tur parokiano di Dakota y pueblo di 
Aruba en general ta bon bini. Den 
nomber di nos Reverendo Pastoor 
Jozef Pelc masha danki y hopi ben- 
dicion. 



The fear of death follows from the fear of life. A man who lives 
fully is prepared to die at any time. 

There is no cure for birth and death save to enjoy the interval. 
A man is morallyfree when he judges the world and judges 
other men with uncompromising sincerity.This is not just an 
aim but an obligation. 

Cu dolor na nos curason, 
nos kier anuncia fayecimento di nos ser keri: 



John de Vries 

*15-12-1944-130-06-2019 
Na nomber di su: 

Querido esposa: tSusanna de Vries 

Yiunan stima: John & Ester de Vries 

Angelique de Vries 

Nieto(a)nan hopi stimá: Angelique de Vries 

Monique de Vries 
John Joseph de Vries 

Ruman: Elma & Reno Brugger y famia na Zwitserland 
Swa-y cuñanan: Vda. Reineta Oduber y famia 

tFrits Maduro y famia 
tUrbano Maduro y Sra. 
tOtilo Maduro y famia 
Mario Maduro y famia 
Maiky Croesy famia 
Lindo Croesy famia 

Su suegra: Sra. Lilian Mantilla-Peñuela y famia na Colombia 
Tur su sobrina y sobrinonan, primo y primanan, su grupo di 
amistadnan, amigo(a)nan, bisiña y conocirnan. 

Tur su rumannan di R:.L:. Hiram 102 y demas ruman Mason. 

Tur su fellow Lions nan. 

Demas famia: de Vries, Maduro, Oduber, Croes, Vooijs, v/d Berg, 
Jelten, Mantilla. 

Ta invita pa e acto di despedida cual lo tuma lugar na Aurora 
Funeral Home diabierna 5 juli 2019 for di 9'or pa 11 'or di 
mainta. Cremacion lo tuma lugar den seno familiar. 

Nos sincero disculpa si den nos tristeza nos por a lubida un of 
mas famia. 

Ta lamenta cu despues di despedida nos no ta ricibi bishita di 
condolencia na cas. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LiKe nos riba facebooK 


Keda “up to date” y MKe nos riba facebooK y facebook! 
www.facebooK.com/awemainta 



Subi riba nos website 


www.awemainta.com 


AWEMainta completamente 

DIGITAL 















